Pentagonul nu a comentat în niciun fel celebra înregistrare
cu așa-numitul OZN „meduză”.
Am dat publicității clipul cu meduza și lumea
a fost imediat fascinată.
Dar reacția guvernului nostru spune multe.
Departamentul Apărării răspunde la întrebări
despre un clip recent.
Departamentul, citez, „nu comentează autenticitatea
presupusului material DoD făcut public de curând.”
Câteva zile mai târziu, Comisia Parlamentară
a organizat o ședință cu membrii agențiilor de informații.
Ceva potențiale implicații pentru securitatea națională?
Pe scurt, eu văd o amenințare la adresa ei.
Dar nu am lansat materialul să fac valuri, ci să obțin răspunsuri.
Eu și Jeremy
am fost contactați de o sursă care a lucrat la această bază
și susține că înregistrarea oferă și alte indicii.
- Am emoții pentru amicul nostru. - Da, și eu.
Jeremy Corbell e cineast de investigație, axat pe cazurile cu OZN-uri.
Are propriii săi informatori
și mi-a recomandat și mie câțiva. Împreună am relatat multe cazuri.
Avem o echipă de filmare cu noi,
dar, ca de obicei, îți vom proteja identitatea.
Din ce am înțeles de la tine,
lumea a văzut doar o parte din acea înregistrare.
Spune-ne ce ai văzut tu!
Da. Înregistrarea e mult mai lungă.
După ce survolează 20 de minute zonele din bază cu acces restricționat,
se oprește brusc
și cade în lac, parcă înghețat.
Radiația termică era neschimbată. A dispărut brusc.
Niciun strop...
Și în sistemul nostru se vede clar orice detaliu.
A aruncat câțiva stropi,
fără schimbări termice.
După 17 minute, obiectul a ieșit din apă.
S-a oprit puțin și s-a îndepărtat cu o viteză incredibilă.
Deci ești 100% convins că filmarea există.
Tu și alții ați văzut-o cu ochii voștri.
Filmarea există?
Absolut.
Ce s-a întâmplat cu partea pe care publicul nu a văzut-o?
A fost confiscată,
luată de autorități sub pază militară.
Imediat după ce a fost filmată.
PE URMELE EXTRATEREȘTRILOR
Mulți oameni din bază am văzut clipul înainte să-l facem public.
- Mulți. - Da.
Dar mult mai puțini au văzut...
...restul.
...partea cu obiectul care intră în apă.
Clipul complet e ascuns,
dar el poate oferi tabloul complet.
Sper să apară și alți oficiali dispuși să vorbească.
Dacă facem valuri,
poate o persoană cu autoritate va intra în posesia întregii înregistrări.
Da.
Ideea e că se poate mișca în spațiu, în aer și în mare.
Asta știm despre OZN-uri.
Avem aici un exemplu.
Ce îi interesează sub apă?
Poate de acolo vin
și își execută misiunea aici neobservați.
Nu-i vedem zburând peste tot.
În Brazilia, relatările martorilor arată
că aceste obiecte intră și ies din apă tot timpul,
de parcă ar fi interesați de ceva din fluviul Amazon.
La fel e și în cazul meduzei.
Planeta are peste 70% apă.
Ca să te ascunzi de oameni, oceanele ar fi locul ideal.
Sunt mii și mii de cazuri
de oameni de pe tot globul care le-au văzut ieșind de sub ape.
Par să sfideze legile fizicii.
Ne evită sistemele de detecție.
Nu par să joace după regulile noastre.
În ultimii ani, am avut dovezi impresionante
legate de OZN-uri acvatice, începând cu cazul Tic Tac.
Cazul Tic Tac e poate cel mai bine documentat
și mai important caz OZN din istorie.
Dave Fravor, comandantul Black Aces, cei mai buni piloți militari,
a întâlnit acest Tic Tac ciudat,
capabil de manevre imposibile pentru aparatele sale F-15.
Știa exact ce face.
Ne-a observat, iar accelerația sa...
A ajuns instantaneu de la zero la viteza noastră de deplasare.
Și se cupla la un obiect subacvatic imens.
Vedeau asemenea obiecte
coborând din spațiu și intrând în apă de câteva săptămâni.
Credeți că ați reperat un alt obiect sub apă
în timpul incidentului?
Nu am văzut un alt obiect.
Apa era înspumată, dar, când ne-am uitat, nu era nimic.
Ceva plecase de acolo.
LOCUINȚA LUI GEORGE
Sunt zone fierbinți peste tot
unde au fost raportate decenii la rând cazuri OSN.
Obiecte submersibile neidentificate.
Una dintre aceste zone e coasta Golfului Mexic.
Sunt anomalii acvatice în apropiere de Tampico, Tamaulipas.
Am obținut o pistă de la un cunoscut ufolog mexican pe nume Juan Carlos.
Îl cunoșteam deja.
M-a contactat
să-mi spună de activitatea intensă din zona Tampico.
Zona e un cunoscut focar de fenomene OZN și OSN.
Oamenii sunt obișnuiți cu ideea
și cred că există o bază extraterestră care-i protejează.
Mergem în Mexic.
Sper că Doug poate profita de experiența lui.
E un bun psiholog și cunoaște limba. Sper să obținem răspunsuri.
Vreau să ne scufundăm un pic în acest fenomen subacvatic,
la propriu.
Am niște e-mailuri de la Rory.
E arheolog subacvatic.
Are informații extrem de interesante despre anomaliile din California de Sud.
Știm că lângă coasta Californiei de Sud
s-au detectat foarte multe fenomene OZN și OSN.
Sunt foarte multe incidente raportate,
mai ales de Marină.
Timp de două ore, echipajul vasului USS Omaha a detectat
pe multiple sisteme de supraveghere obiecte necunoscute în preajma navei
aflate în apele oceanice de la vest de San Diego.
Navele urmărite de obiectele necunoscute
nu au reușit să stabilească originea lor sau modul în care au dispărut.
Sfera Omaha părea să fi dispărut în ocean.
- Ce-i asta? - Scufundare.
Când am început să cercetez fenomenul OZN
era un clip celebru cu un obiect în formă de trabuc
care survola insula Catalina. Nimeni n-avea o explicație.
Istoria zonei demonstrează o activitate extrem de îndelungată acolo.
E momentul ideal să apelez la cineva ca Rory,
să mă ajute să investighez.
Dacă nu pe sol, poate pe apă. Sau ceva de genul ăsta.
CALIFORNIA COASTA PACIFICULUI
Rory Kramer a lucrat la Ministerul Apărării
timp de câțiva ani. Au existat anumite incidente
despre care n-a putut vorbi liber decât la vârsta pensionării.
O să-l descos un pic, să văd ce are de zis.
Dacă e gata să meargă la ocean, să se scufunde și să caute dovezi,
arheologice sau de altă natură, aptitudinile sale
vor fi foarte valoroase cât timp investigăm amănunțit aceste fenomene.
E greu să ajungi la o concluzie în privința fenomenului OZN,
căci observațiile sunt scurte.
Oamenii le văd intrând în apă,
ieși din apă și dispărând subit.
Cum documentezi asta?
Nu putem trage o concluzie
decât coborând sub apă, unde poate fi ceva.
Tu ești Rory?
- George, salut! - George Knapp. Încântat.
Deci ai fost în Marină.
Ai fost pe ocean toată viața. Cum ți-a captat atenția fenomenul OZN?
Acum vreo zece ani,
navigam din Hawaii spre Statele Unite continentale.
La vreo 2.500 km de coasta insulelor Hawaii,
într-o noapte cu cer senin,
am văzut apa de sub navă luminându-se.
O lumină intensă.
Era noapte, așa ceva era imposibil.
Zona devenea tot mai luminoasă,
când, dintr-o dată, un glob a ieșit de sub apă.
- Și s-a oprit. - Stătea?
S-a oprit timp de trei sau patru secunde.
A trecut de la presiunea subacvatică la cea terestră.
Le-a egalizat, probabil, iar apoi a dispărut.
A fost...
Ca să vezi! Deci nu era un submarin.
- Nu există niciun submarin... - Nu avem așa ceva.
Din câte știu eu, nu. N-am povestit nimănui incidentul,
dar am citit niște dosare accesibile de la Ministerul Apărării.
Al Doilea Război Mondial, Coreea și Vietnam,
căpitani care au traversat Pacificul.
Era ceva relativ comun pe atunci.
Au atras atenția în ultimul timp fenomenele
din aer și din apele din sudul Californiei.
Au fost multe incidente. Eu cred că se produc de mult timp.
Cunoști bine oceanul.
Pare ciudată ipoteza că e ceva acolo?
O bază, un habitat, o civilizație?
E foarte plauzibilă.
Cred că există o cale de a-i găsi.
Căutând anomalii submarine, cu drone subacvatice...
Am adus o fișă.
Hărțile pe hârtie au cam dispărut,
dar e interesant să le analizăm
și le comparăm cu cele electronice moderne.
- Sunt multe zone hașurate. - Eliminate.
Da, șterse.
Cineva a avut un motiv s-o facă. Ar putea fi ceva acolo.
Sunt fix zonele pe care le-aș verifica.
Lumea vorbește despre OZN-urile și OSN-urile observate în zonă,
dar nimeni nu s-a gândit să se scufunde.
Ai putea fi primul, dacă ești dispus să o faci.
Cu mare plăcere.
Și Anthony, prietenul meu, ar fi încântat s-o facă.
Te informez
că eu plec spre Tampico, unde sunt raportate
de zeci de ani chestii care ies din apă.
Sunt siguri că o bază extraterestră îi protejează de furtuni.
Vreau să aflu cine ar putea fi acolo și de ce.
Interesant.
Sunt chestii interesante și acolo.
Să văd ce pot afla.
Dacă faci asta,
eu mă duc acolo și văd ce pot să aflu.
Ne vedem și discutăm.
Da. Vreau să colaborez cu tine
și să văd ce putem afla.
Rory se pregătește să exploreze Insulele Canalului,
eu pornesc spre Tampico, Mexic,
ca să aflu de ce zona din jurul plajei Miramar
e o zonă de activitate subacvatică maximă
și ce caută aceste nave sub ape.
Spre deosebire de Brazilia, unde navele din apă au atacat populația,
localnicii din Tampico cred că OZN-urile și OSN-urile îi protejează.
Bună, Juan Carlos! Ce faci?
Sunt la curent cu activitatea lui Juan Carlos de 30 de ani.
E o autoritate în privința cercetării activităților OZN din Mexic.
Când l-am contactat și i-am spus că venim la Tampico,
i-am zis că avem nevoie de alți martori. Ne-a dat o listă uriașă.
Îl trimit pe Doug să discute cu câțiva martori
și să afle cine are informații interesante.
Mă duc în centrul istoric cu Juan Carlos.
Acolo țin evidența fenomenelor OZN din zonă.
Vreau să stabilesc cât de răspândit e acest fenomen aici.
Așa vom ști exact unde să ne concentrăm eforturile.
Juan Carlos, când oamenii văd chestiile astea în apă și afară,
nu dau fuga la guvern sau la o organizație, ci la tine.
Când le văd,
PREȘEDINTELE ASOCIAȚIEI OZN
nu raportează la guvern sau la o agenție,
ci vin la tine, nu?
TRADUCĂTOR
Da, oamenii ne contactează. Vizităm locurile unde au fost observate.
Facem fotografii și filmări.
Deci suntem foarte norocoși că toți civilii vin la noi.
Între timp, Doug discută cu localnicii despre noi obiecte observate.
Scepticismul lui e foarte bun, căci îi poate cerne imediat
pe cei dornici de atenție de cei care au informații reale.
- Alex. - Încântat.
Vorbesc fluent patru limbi: paștună, japoneză, dari și engleză.
Eu sunt Doug.
Spaniola nu o vorbesc cursiv, dar o știu cât să mă descurc.
Mulți oameni au văzut același lucru.
MARTOR
Au văzut obiecte ieșind din apă.
Nave.
Au apărut ființe care se plimbau pe plajă.
- Prima observație e din 2017. - Bine.
Am văzut, de la stânga la dreapta, o flotă de șapte OZN-uri.
- Bine. - Erau sferice.
Aveau o strălucire albastră, electrică.
Zburau singure, în formație delta.
Nu știu dacă sunt nave terestre, militare sau extraterestre.
Chiar nu știu. Dar nu scoteau absolut niciun sunet când treceau.
Interesant.
Ce are Tampico, de atrage OZN-urile și extratereștrii?
Din investigațiile noastre, credem că apa e bogată în minerale.
Extratereștrii iau apa pentru sistemele lor,
probabil pentru nava-mamă.
Dar e folosită și pentru funcționarea bazei subterane,
care e în fața plajei.
Am început să cercetez substanța „Ormuz”.
INGINER CHIMIST
Se spune că această substanță care provine din mare
asigură propulsia navelor.
Mereu sunt sceptic când aud astfel de afirmații.
Interpretările părtinitoare sunt o problemă serioasă,
nu doar în cazul OZN-urilor, ci în general.
Oamenii caută legături care pur și simplu nu există.
Se spune că niciun uragan nu lovește Tampico.
Aveți ceva dovezi?
Ziarul Sol De Tampico a scris în 1967
că a apărut o flotă de OZN-uri...
CICLONUL S-A DISIPAT
...și, de atunci,
niciun uragan nu a mai ajuns la țărm.
- E foarte ciudat. - Așa e.
Crezi că locuiesc pe aici, pe undeva?
În zona asta au fost raportate
multe obiecte submarine neidentificate,
văzute mai ales de pescari.
Cercetările noastre arată că există o bază extraterestră
în această zonă a Golfului Mexic.
Ipoteza prezentată
e că ar exista o bază aici, în ocean,
și că aceasta a protejat zona Tampico
de uraganele din ultimii 50 de ani.
E o înregistrare de sus, din Ciudad Madero.
Dacă privim cu atenție, putem vedea
mici sfere luminoase în zona respectivă.
Sunt vreo opt sau nouă.
Așa e. Ele ne demonstrează prezența extraterestră.
Niște ingineri ne-au spus că le văd mereu
când pornesc câte o instalație la rafinăria Francisco I. Madero.
E remarcabil că susțin că ar fi o bază extraterestră aici.
Asta nu explică doar multiplele apariții din zonă,
ci și ocolirea zonei Tampico de uraganele din ocean.
Trebuie analizate însă și celelalte explicații plauzibile.
Doug a stabilit o întâlnire cu un meteorolog local, Amalia Avalos.
Vrem informații despre vremea ciudată
și condițiile meteo din zonă.
A intrat în folclor deja absența uraganelor din zona aceasta,
ca extratereștrii apără Tampico.
E adevărat?
Se spune că au pus bariere aici...
E o barieră din apă.
...să blocheze curenții și să-i îndepărteze,
dar există și o explicație științifică.
Eu susțin că uraganele sunt, de fapt, împinse de curenții de aer,
care nu lasă apa caldă din Golf să pătrundă aici.
MEXIC, TAMPICO, GOLFUL MEXIC
Curenții schimbă direcția apei calde din Golf.
E o barieră naturală.
Deci asta a oprit uraganele.
Bine. Deci consideri că e o explicație științifică perfect valabilă?
Fără îndoială.
Bine. Dar ai idee de ce sunt văzute atâtea OZN-uri aici?
Golful Mexic ascunde multe mistere,
pentru că e plin de energie.
Treaba asta,
mineralele astea...
- Sunt în apă? - Da.
Sunt aduse la țărm de curenți.
De aceea spunem că e o zonă „energetică”.
E ceva neobișnuit în apă.
- Magnetico. - Magnetic.
Da.
E interesant că Amalia a pomenit magneții.
Analizând istoria fenomenelor OZN și OSN,
vedem adesea anomalii magnetice care le însoțesc.
Triunghiul Bermudelor, unde busolele o iau razna
și dispar vase și aeronave.
Acolo a existat un OZN bine documentat,
care a survolat în 1971 portavionul USS John F. Kennedy.
Echipajul a văzut o sferă mare, luminoasă, de 60 m în diametru,
total inexplicabilă.
O să ieșim pe mare, să căutăm locuri
unde pot fi detectate anomaliile magnetice.
Să vedem rolul lor
și ce legătură au cu fenomenele OZN și OSN.
SUDUL CALIFORNIEI VENTURA
După ce am vorbit cu George, am adunat echipament o săptămână,
mi-am căutat un echipaj...
Toate cele necesare pentru a cerceta zona Insulelor Canalului.
Caut structuri și artefacte,
orice nu e creat de om sau de forțe naturale.
Cum merge?
- Fii atent! Drone, sonar lateral... - Frumos!
Am chemat un vechi coleg scafandru, Anthony Reynolds.
El ne va facilita scufundările și accesul la lucrurile astea.
Sper să găsim ceva anomalii și artefacte.
Drona ne va fi de mare ajutor. Echipament de scufundări?
- Acolo. E pregătit. - Excelent.
Ieșirea asta va fi o provocare.
Avem mult echipament, zona e dificilă,
logistica e complexă.
Principală e siguranța mea și a echipajului.
Topografia e variată.
Avem locuri nevizitate.
- Posibil. - Pe punte. Liber.
Încercăm să găsim o anomalie.
Adică o formațiune geologică nenaturală.
Faceți loc!
MEXIC, TAMPICO
Rory își începe misiunea subacvatică,
iar eu și Doug vom cerceta presupusa bază extraterestră magnetică de lângă Tampico.
Juan Carlos ne-a pus în legătură cu un pescar
care susține că un OZN aflat la câteva ore de țărm
era să-i scufunde vasul.
Ce ai acolo?
E un magnetometru. Îl putem arunca în apă.
Ne va indica rapid eventualele anomalii magnetice.
Magnetometrul caută impulsuri magnetice.
Detectează oțelul, de exemplu,
și te anunță cu bipuri pe o hartă.
- Ne va duce unde l-a detectat. - Bine.
Paco ne duce în locul în care a detectat acest OSN.
E la vreo 110 km de țărm, deci deplasarea o să dureze ceva.
Cam aici e?
Puțin mai încolo.
- Mai avem? - Si.
Oceanul e incredibil de neprimitor.
Știu.
Insulele Canalului sunt, de fapt, un lanț muntos,
care în ultimii 15.000 de ani a devenit...
Nivelul apei a crescut,
iar acum mai vedem doar vârfurile acelor munți.
- Mergem încet acum. - Da.
Lansăm drona, să vedem ce indică sonarul.
Un instrument esențial pentru aceste cercetări
e sonarul cu scanare laterală.
Trimite vibrații acustice sub apă, preluate și interpretate de un computer.
Acesta poate cartografia și detecta structuri și formațiuni.
Va transmite datele submarine, pe care le vom analiza pe laptop.
O tragem după noi, iar ea ne arată ce e pe fundul mării.
- Frumos! - E super.
Mergi în linie dreaptă pe cât posibil!
Gata, am lansat-o!
Avem o prezență militară importantă în zona aceasta.
Aici avem voie, dar voiam să cercetez și zone unde probabil nu avem acces.
Frumos! Ne furnizează date.
Vom vedea orice anomalie existentă.
Căutăm vârfuri.
Și văi, de fapt, fiindcă ar putea fi urme.
Căutăm orice formațiune care nu pare naturală.
Am avut o experiență acum opt ani.
N-am vorbit despre ea, căci eram încă la Ministerul Apărării
și lucram la proiectele lor.
Nu dădea bine deloc atunci
să vorbești despre aeronave, potențial de origine extraterestră.
Dar acum, la un pas de pensionare, cred că am văzut ceva extraordinar atunci.
Nu vreau să se piardă
pentru că am ascuns totul.
A fost ceva inexplicabil, deși mi-ar plăcea o explicație.
Ăsta e scopul meu. Aș vrea să aflu mai multe.
E un loc interesant acolo.
Căutăm margini și unghiuri drepte.
Unghiurile drepte succesive nu apar prea des în mod natural.
Căutăm orice linie continuă care pare suspectă.
E ceva acolo.
Încă una.
Acum căutăm cu sonarul, dar putem și să ne scufundăm aici.
Da. Asta ar trebui să facem,
să intrăm în apă chiar aici.
Căpitane, vrem să ridicăm sonarul
și să ne scufundăm aici.
- S-a făcut. - Bine.
Zona pe care o analizăm acum
e una care mă interesează mai demult ca arheolog.
Era privită de amerindienii din triburile Chumash și Salinan
ca fiind un loc sacru.
De mii de ani sunt apariții aici.
Vrem să începem cu zona asta
și să progresăm cu cercetări arheologice,
să vedem ce găsim sub apă.
Orice pare ciudat și artificial...
- Să intrăm în apă! - Sună bine.
- Bine. - Bine.
Să ne echipăm!
ÎN LARG, LA 70 KM DE TAMPICO MEXIC
Suntem în zona în care s-a întâmplat.
Înaintasem deja vreo 70 km de la țărm.
Pescuiam așa la undiță...
Luna răsărise,
deși mult timp nu fusese vizibilă.
În scurt timp, am strâns echipamentul
și ne pregăteam să mâncăm.
Am văzut o lumină de jur împrejurul bărcii.
Era foarte mare.
Ne trăgea din spate.
Fratele meu m-a sfătuit să tai ancora.
Am luat un cuțit și am tăiat funia.
Apoi am pornit direct spre port.
Le-am spus tuturor ce am văzut,
ce ni se întâmplase.
Unii ne-au crezut, alții, nu.
Mulți pescari au văzut lucruri ciudate,
dar, uneori, nu spun nimic, pentru că nu sunt crezuți.
Mulți nu cred până nu văd cu ochii lor.
Anomaliile sau chestiile paranormale...
Sunt sceptic, dar nu poți exclude din start nicio posibilitate.
Afirmațiile nedovedite pot fi respinse fără a necesita dovezi.
Dar, cu abordarea asta, nu poți afla nimic nou.
Sunt deschis la orice.
Prefer dovezile, mai ales în lumina fostei mele cariere.
Am nevoie de dovezi.
Nu era submarino?
Nu era un submarin.
Submarinul e lung, ca un cârnat.
Dar ăsta nu era așa, era rotund.
Înțelegeți? Era ca un inel uriaș.
Rotund.
Deci nu era un submarin.
Cât te-a tras până ai tăiat ancora?
Ne-a tras în jur de douăzeci de metri.
Mergea încet, cam așa...
Paco chiar crede
că un obiect submarin i-a agățat ancora
și aproape i-a răsturnat barca. Relatarea lui e o piesă din acest puzzle.
Avem magnetometre și vom vedea
ce dovezi găsim sub apă.
INSULELE CANALULUI COASTA DE SUD A CALIFORNIEI
Sonarul arată lucruri interesante,
așa că ne vom scufunda.
Se văd câteva formațiuni stâncoase foarte interesante.
Acolo pare a fi un filon de riolit, diferit față de cele de la suprafață.
E roșiatic.
Are și unghiuri distincte.
Multe formațiuni de aici sunt rotunjite.
Dar piatra aia de pe fund
pare tăiată sau dinamitată.
Are fațete drepte
și unghiuri diferite de cele ale formațiunilor din jur.
Deformarea e anomalia pe care o observ de obicei.
Formațiunile pe care le văd sunt de origine vulcanică.
Sunt rotunjite, ca un flux piroclastic întărit.
Riolitul acesta fațetat iese în evidență.
Parcă a fost tăiat de ceva.
Dacă există o inteligență subacvatică aici,
se poate ascunde ușor.
Doar cercetând zona
și adunând indicii despre zona respectivă
ne putem face o idee despre ceea ce se întâmplă aici.
Următorul pas e să lansăm drona.
Sper că ne va arăta mai clar ce sau cine
a modelat formațiunile proaspăt descoperite.
ÎN LARG, LA 70 KM DE TAMPICO MEXIC
Paco ne-a zis că a fost tras, nu?
A fost tras în jos de pe fundul oceanului.
De aceea am luat magnetometrul cu noi,
ca să vedem dacă e ceva dedesubt.
Îl arunc în ocean.
Dacă e ceva magnetic acolo, vom afla imediat.
- O să apară aici. - Super!
Magnetometrele se folosesc
în cercetarea fenomenului OSN de ani buni.
Arată potențialele ambarcațiuni
și alte tipuri de resturi metalice
asociate cu OZN-uri și OSN-uri.
Nu știu ce ar putea arăta rezultatele testelor,
dar o să încercăm.
Îl arunc acum.
- Gata? - Da.
Listo?
Lansez bomba!
Deja a detectat ceva,
dar îl las să mai avanseze.
- Spune-ne ceva! - Haide!
Să vedem ceva!
Ești gata? Ai văzut?
Sigur a detectat ceva.
- Vezi vârful ăsta? - Bum!
Da. E ceva. Sigur e ceva acolo.
- Dar pe ăsta? - Am găsit ceva.
Sigur avem ceva aici.
Datele sunt înregistrate, nu? Pentru o analiză profesională.
Categoric. Gata, o trag înapoi.
- Da. - Avem destule date.
- Da. - Arată bine.
Activitatea magnetică a crescut exact în zona
în care Paco a văzut acel OSN.
Am navigat peste vreun OSN sau peste o bază subacvatică?
Poate e o navă scufundată.
Pentru răspunsuri, datele vor fi interpretate de un expert în oceanologie.
Expresia mea e „toată lumea știe”.
Într-o zonă de război sau la locul unei crime, știi cine sunt băieții răi.
Locuitorii din Tampico știu de extratereștri.
Fiecare are povestea lui.
- Da. - Cei cu care vorbim.
Căpitanul nostru nu mințea
când spunea că s-a agățat de ceva.
Era tras spre adâncuri,
și, când să ia apă,
a fost obligat să taie ancora. E un bun valoros.
- O să-l coste ceva. - Nu părea prea bogat.
N-a ezitat s-o facă.
S-a speriat și a fost nevoit s-o taie.
N-am simțit că ne-ar vinde brașoave.
Nu era dornic de atenție. Era cu fratele lui pe barcă.
Faptul că a reacționat prompt îi dă o notă de veridicitate.
Da. Dar unii sunt atât de siguri că e ceva acolo,
încât văd lucruri și când nu e absolut nimic anormal.
- Se întâmplă des la OZN-uri. - Da.
Vom obține rezultatele și vom ști sigur dacă e ceva sub ape.
Relatările martorilor sunt prima piesă din puzzle. Avem magnetometrele.
Datele sunt la Frank Kimbler, de la Institutul Militar din New Mexico.
E expert geolog și ni le poate explica.
Aici Frank.
Frank, aici George Knapp. Sunt cu Doug.
Avem niște date de la magnetometrul lansat în apele de coastă din Tampico
și voiam să încerci să ni le explici.
Când apelezi la reprezentarea grafică, se pot observa imediat
vârfurile acelor variații
din câmpul magnetic de sub aparat.
Sunt și unele negative, care reprezintă un mister pentru mine.
N-am mai văzut numere negative înregistrate de magnetometre.
Acestea apar de obicei
în dreptul obiectelor cilindrice aflate în repaus.
Nu știu care putea fi cauza, căci erau câteva prezente.
N-am idee ce ar putea fi.
Ar putea fi un depozit de nisip magnetic
sau o navă.
E o anomalie serioasă, deci...
- Bine. - Ca să vezi!
Chiar pare a fi ceva în apă.
Urmează marea întrebare.
De ce vin fix la Tampico?
Poate e combustibil. Adică...
Mulți oameni de știință caută să extragă hidrogenul din apa sărată,
pentru a alimenta sistemele de propulsie ale viitorului.
Poate vin în apele de lângă Tampico pentru așa ceva. N-avem de unde să știm.
Dacă extratereștrii vin aici de pe alte planete,
poate caută mineralele noastre.
Mai greu de aflat e dacă vin de altundeva
și poposesc în ape sau dacă au fost mereu aici.
INSULELE CANALULUI COASTA DE SUD A CALIFORNIEI
Asta o să ne ajute să ne scufundăm mai adânc.
La 120 de metri. Va fi interesant.
ROV-ul nostru
e unealta cu care putem să vedem fundul oceanului,
altfel inaccesibil fără un submarin.
E un instrument important în căutarea de anomalii subacvatice.
Are multiple sisteme, camere și lumini.
Are radar, sonar, de fapt, și GPS.
Și mai are și un braț.
Nu cred că-l vom folosi, deși e posibil. E foarte avansat.
Bun. Să înceapă munca de noapte!
Gata, l-am lansat!
Asta e.
Se scufundă.
21 de metri.
E la 22 de metri adâncime.
- Gata, e pe fund. - Ia uite!
Excelent. Vrea să plece. Bun, înaintăm.
Căutăm orice anomalie din adâncuri.
Încercăm să găsim ceva interesant aici.
- Ce-i asta? - E o gaură într-un bolovan.
Poți să te apropii? Uite, e pătrată.
Da. Ciudat.
Nu e un loc unde s-ar scufunda cineva.
Acolo unde ești, nu.
- Nu. - Deloc.
Deci n-a mai văzut nimeni zona asta.
Înregistrăm toate astea,
iar George va putea să arunce o privire.
Hai un pic mai aproape!
Rory, uită-te la lumina aia!
Ce e cu lumina aia?
E ciudat. E foarte strălucitoare.
Ce-i aia?
Mergem sus, să vedem mai bine?
La naiba! A apărut iar!
- La naiba! - E mult deasupra apei.
Da, e mult deasupra apei. Ce ciudat! Pe toți sfinții!
Poate am atras atenția cuiva.
Subtitrarea: Gabi Nițu